CELEX: C2005/217/08
Language: sl
Date: 2005-09-03 00:00:00
Title: Sodba Sodišča (drugi senat) z dne 7. julija 2005 v zadevi C-418/02 (predlog za sprejem predhodne odločbe Bundespatentgericht): Praktiker Bau- und Heimwerkermärkte AG (Znamke — Direktiva 89/104/EGS — Storitvene znamke — Registracija — Storitve, ki se opravljajo v okviru trgovine na drobno — Opredelitev vsebine storitev — Podobnost zadevnih storitev in blaga ali drugih storitev)

3.9.2005   
            
            
               SL
            
            
               Uradni list Evropske unije
            
            
               C 217/4
            
         
      SODBA SODIŠČA
   
   (drugi senat)
   z dne 7. julija 2005
   v zadevi C-418/02 (predlog za sprejem predhodne odločbe Bundespatentgericht): Praktiker Bau- und Heimwerkermärkte AG (1)
   
   (Znamke - Direktiva 89/104/EGS - Storitvene znamke - Registracija - Storitve, ki se opravljajo v okviru trgovine na drobno - Opredelitev vsebine storitev - Podobnost zadevnih storitev in blaga ali drugih storitev)
   (2005/C 217/08)
   Jezik postopka: nemščina
   V zadevi C-418/02, katere predmet je predlog za sprejem predhodne odločbe na podlagi člena 234 ES, ki ga je vložilo Bundespatentgericht (Nemčija) z odločbo z dne 15. oktobra 2002, ki je na Sodišče prispela dne 20. novembra 2002, v postopku Praktiker Bau- und Heimwerkermärkte AG, je Sodišče (drugi senat), v sestavi C. W. A. Timmermans, predsednik senata, C. Gulmann (poročevalec), R. Schintgen, sodnik, N. Colneric, sodnica, in J. N. Cunha Rodrigues, sodnik, generalni pravobranilec: P. Léger, sodni tajnik: M. Múgica Arzamendi, glavna administratorka, dne 7. julija 2005 razglasilo sodbo, katere izrek se glasi:
   
               1.
            
            
               Pojem „storitve“ iz Prve direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami, zlasti člena 2, zajema storitve, ki se opravljajo v okviru trgovine blaga na drobno.
            
         
               2.
            
            
               Za namen registracije znamke za take storitve ni treba konkretno določiti zadevne storitve ali storitev. Nasprotno so potrebne podrobnosti glede blaga ali vrst blaga, na katere se te storitve nanašajo.
            
         
      (1)  UL C 19, 25.1.2003.